als_Latn dik_Latn azb_Arab
Është një vozitje testuese të makinës Audi A4 Avant 2.0 në Ibizza, një ishull spanjol në detin Mesdhe. Ky, padyshim është vendi më i bukur në botë sa i përket rrugëve malore në të cilën entuziastët e makinave e ëndërrojnë. Partneri im, X, i cili shkruan në njërën prej revistave, ishte në timon. Para se të rehatoheshim, ai pohoi: “Unë do të flak tutje këtë makinë dhe kam për t’i dhënë një gjiro të plotë”.
Unë iu përgjigja: “Është në rregull, mirëpo unë mendoj se do të zgjedh të dal jashtë makinës”. Ai më bindi se do të jetë zbavitëse dhe nuk kishte asgjë për t’u shqetësuar.
Po, X është një shofer i sigurtë dhe i besueshëm si dhe ekspert në të kuptuarit, duke shpjeguar dhe shkruar për rrotullimet, drejtimin e timonit, trajtimin e motorit dhe gjithçka që ka të bëjë në lidhje me këtë.
X e bëri vozitjen të vështirë duke ngarë makinën shpejtë drejt qosheve, madje edhe e fiku ESP-në (kjo është kontrolli stabil elektronik që mban makinën të mos luhatet dhe rrotullohet) për të provuar se sa e qëndrueshme është kjo makinë sportive. Audi A4 Avant ishte padyshim gati për sfidë. Unë, personalisht nuk isha. Kam dy fëmijë, një qen dhe një burrë që më presin në shtëpi. Më pëlqen ta marr me të lehtë.
Megjithatë, kur ishte rradha ime për të marrë timonin, ai vuri në dukje se unë po e mbaja atë gabimisht. “Si jam duke e mbajtur?” – I thashë në mënyrë të habitur. Unë e mbaja timonin në pozitë të atillë ashtu siç isha mësuar në disa auto shkolla në vendin tim.
“Jo, jo! Nuk duhet mbajtur timoni kështu…në pjesën e poshtme, tha ai”. I vura duart e mia brenda hapësirave nën timon, ashtu siç më sugjeroi ai. Ai më shpjegoi se në këtë pozicion ju tërhiqeni poshtë timonit, dhe se i përdorni muskujt e krahëve dhe jo tërë trupin, dhe si rezultat i kësaj, ju mund të ndjeni dinamikën e makinës më mirë.
E tëra dukej shumë mirë për mua pasi jam gjithmonë e gatshme për të mësuar. Dhe, meqë ra fjala, kjo gatishmëri ndikon që instruktorët e vozitjes të parapëlqejnë më shumë kandidatet femra. Po, sepse ne dijmë të dëgjojmë!
Megjithatë, ky pozicion i ri më habiti shumë. U turpërova aq shumë nga X, saqë për një moment mendova se kam harruar se si të ngas makinën. Në vend të lëvizjeve të qeta dhe të zakonshme, unë isha duke bërë kthesa të shtrënguara, e tensionuar dhe e kapja timonin aq fortë sikur të ishte litar shpëtimi. Dhe, me të vërtetë ashtu ishte! Isha duke ngarë makinën në rrugët me cepa të ngushta dhe nga ana tjetër kisha shkëmbinjtë dhe në rënie te poshtë ujërat e errëta. Uh! Nuk ishte një vend për të provuar aftësi të reja për vozitje! Por, përkundër gjithë këtyre, ajo çka doja ishte të mësoja si të mbaja timonin në mënyrë të saktë.
Pas kthimit të udhëtimit tim, bëra hulumtime si e çmendur, kontaktova me ekspertë dhe kuptova se mënyra më e duhur për të mbajtur timonin është 9 dhe 3 ose 8 dhe 4. Dhe këshilla ishte, si gjithmonë, ta kapësh lehtë timonin (jo me forcë) dhe ta mbash me dy duart atë dhe shikimin kah rruga.
Chris Monroe, një instruktor i vozitjes në akademinë Jaguar R, ishte dakord se pozita 9 dhe 3, paraqet pozitën më të efektshme pasiqë ju mundëson rrotacion më të mirë nga njëra anë në tjetrën.
Megjithatë, miku im, Robert Sinclair Jr., menaxher i marrëdhënieve me media në New York, theksoi se propozimi i ri në lidhje me pozicionimin e duarve ishte 8 dhe 4.
“Ky pozicion plotëson disa gjëra”, thekson ai. Së pari ai i lejon shoferit që t’i pushojë duart në të”. Ky pozicion, gjithashtu lehtëson metodën e shtytjes dhe tërheqjes (push and pull) gjatë negocimit të kthesave, kur njëra dorë shtyn timonin kurse tjetra tërheq, dhe në këtë mënyrë rrotat e makinës përqëndrohen sërish dhe kthehen në linjë të drejtë dhe të rregullt për vozitje.
Pra, në përfundim, unë mendoj se të dy ishim në të drejtë. Por, gjithsesi, me shumicën e njerëzve që kam arritur të bisedojë kanë qenë me pozicionin 9 dhe 3. Thelbi i kësaj: egoja ime është e paprekur!/femra.net/
Burimi: vroomgirls.com
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn